Kuhu minna lastega Hiiumaal: Rebastemäe õpperada
#000000
Meie suvekodule Hiiumaal kõige lähem matkarada on Rebastemäe õpperada. Seal me käime igal suvel mitu korda ja lastele on see selge nagu seebivesi. Ka kinnisilmi.
#000002
Seega otsustasime seekord teha tagurpidi ring ja olgu öeldud, et isegi siis, kui läbida rada esimest korda, on see täiesti tehtav. Sinised märgistused puudel on ilusti nähtavad ja puust sildid on arusaadavad mõlemat pidi.
#000003
Raja pikkus on kirjanduse andmetel 1,5 kilomeetrit. Rada paikneb kogu Lääne-Eesti vanimas ja kõrgeimas osas, Kõpu poolsaarel. Kaplimäel, mis on Hiiumaa kõrguselt teine mägi (63,5 m) ja Rebastemäel avanevad vaatetornidest kaunid vaated üle metsa ja mere.
#000004
Rajal on kaks torni ja palju palju treppe, mis peaks kõigile lastele meeldima. Lapsed lugesid esimese tornini 126 trepiastet. Kas nad lugesid õigesti? Kui oled kontrollinud, anna kommentaarides sellest teada.
#000005
Rebastemäe õpperaja esimene torn, kust näeb poolsaare lõunakaldale ehk Mardihansu lahele.
#000006
Nagu ikka on raja esimene pool huvitavam ja maalilisem ning peale teist torni võib vaja minna päris kõva motiveerimist. Mäletan seda oma Noorema ajast. Tema läbis raja iseseisvalt esimest korda, kui ta oli 1,5-aastane.
#000007
Raja äärest võib suvel leida metsmaasikaid ja mustikaid, sügisel pähkleid ja pohli ning igal ajal jänesekapsaid. Rada on kuiva jalaga läbitav, kui just mustikavarred vihmast märjad ei ole.
#000008
Me läksime metsa alles õhtul, et vaadata, kas on midagi teistmoodi, kui päeval. Ja on ikka. Siis on valgus imeline, mets natuke teistsuguste värvide ja varjudega, kui päevasel ajal ja tõenäosus teisi matkalisi kohata ka minimaalne. Võib-olla juulikuus on kuidagi teisiti.
#000009
Rebastemäe õpperaja juurde jääb ka Unikivi (4,5 x 4,0 x 2,0). Selleks tuleb küll sadakond meetrit Kärdla poole tagasi minna ja paremat kätt kivi ongi. Legendi järgi pidavat sellel kivil hea uni tulema. Ka see peab ka paika, tasub ka ise järele proovida. Meie pere lapsed väidavad, et kui kivile pikali visata, tuleb uni tõeseti peale. Seda enam, et voodis ei tule see neil kunagi.
#000011
Kõpu poolsaarele jääb ka Neljateeristi õpperada, millest olen ka juba kirjutanud.
#000012
Kuused rajal. Iroonia on see, et natuke edasi tuleb silt, mis tutvustab tuulemurdu. Nii et õpperaja osa :d
#000013
Ka sarapuu otsa saab ronida.
#000014
Mustikad. Vähemalt juunis veel on 😀
#000016
Koolivaheajal HiiumaalÕhtul mängime nukkudegaOrienteerumine ehk lähme õue liikumaLiisa 8 ehk ilupildid rannasMatk: süstaga Põltsamaalt Võrtsjärvele
#000018
Sinu e-postiaadressi ei avaldata. Nõutavad väljad on tähistatud *-ga
#000020
Leave this field empty if you're human:
#000025
Porgandisalat viit erinevat moodi (24,101)
25 ideed, mida meisterdada paberrullidest (17,935)
#000028